**Δήλωση της εκπροσώπου του ΚΚΕ κ. Διαμάντως Μανωλάκου**

«Η πανδημία ανέδειξε πόση ανάγκη υπάρχει να έχουμε καλά και εξοπλισμένα νοσοκομεία, με υποδομές, με ιατρικό και νοσηλευτικό δυναμικό. Άρα, η δημόσια και δωρεάν υγεία είναι ανάγκη.

Οι σημερινές 50 νέες Μονάδες Εντατικής Θεραπείας, δωρεά της Βουλής, είναι μια μικρή ανάσα, αλλά για να ολοκληρωθεί χρειάζεται άμεσα τουλάχιστον διακόσιες νοσηλεύτριες για τους θαλάμους και βεβαίως ιατρικό δυναμικό.

Επομένως πρέπει να ολοκληρωθεί το βήμα και φυσικά να προχωρήσουμε και σε αυτές τις νέες ΜΕΘ που χρειάζονται, δηλαδή το νούμερο 3.000.

Καλή δύναμη σε όσους και όσες δουλέψατε και πάντα θα είμαστε μαζί σας, γιατί δίνετε έναν τιτάνιο αγώνα, αλλά πρέπει ο αγώνας αυτός να ενισχυθεί ακόμα πιο πολύ κι από την ίδια την πολιτεία».